เรื่องร้องเรียน: อยากให้ตรวจสอบบริเวณตรงข้ามคอนโดเดอะสเตจ มีของตั้งวางและขยะพอสมควรครับ
การดำเนินการของเจ้าหน้าที่: ขอบคุณสำหรับความคิดเห็นครับ สำนักงานเขตบางซื่อ โดยฝ่ายเทศกิจ ได้ทำการกวดขันและตรวจตราบริเวณดังกล่าว ถนนประชาราษฎร์สาย 2 ทุกวัน ซึ่งการกวดขันตรวจตราทุกพื้นที่ในเขตบางซื่อ ฝ่ายเทศกิจไม่มีนโยบายเพิ่มผู้ค้ารายใหม่ให้มาทำการค้าบนทางเท้าหรือทางสาธารณะ  จึงขอชี้แจงให้ผู้ร้องทราบดังนี้ ผู้ค้าที่ทำการค้าบนทางเท้าหรือทางสาธารณะบริเวณจุดดังกล่าวตลอดเส้นทาง ตรวจสอบแล้วเป็นผู้ค้าที่ได้ลงทะเบียนไว้กับ ฝ่ายเทศกิจ สำนักงานเขตบางซื่อ และอยู่ในบัญชีรายชื่อผู้ค้าเก่าเป็นผู้ค้ารายเดิมที่ได้ทำการค้าขายกันมานาน จุดดังกล่าวอยู่ระหว่างเสนอให้เป็นจุดทำการค้า กรณีการตั้งวางโต๊ะผู้ค้าจะตั้งวางตั้งแต่ช่วงเวลา 16.00 น. เป็นต้นไป และต้องจัดเก็บให้เสร็จสิ้นช่วงเวลา 22.00 - 23.00 น. โดยทุกวันจันทร์ห้ามตั้งวางตลอดเวลา ทั้งนี้ชุดสายตรวจเทศกิจได้จัดระเบียบผู้ค้าให้ตั้งวางโต๊ะเก้าอี้อยู่ในแนวเขตที่กำหนดไว้ไม่กีดขวางทางเดิน รวมทั้งต้องช่วยกันรักษาความสะอาดบริเวณที่ทำการค้าไม่ให้เกิดความสกปรก
ความเห็นของผู้แจ้ง: อยากให้จัดระเบียบร้านค้า,ร้านอาหารบริเวณดังกล่าวไม่ให้ตั้งโต๊ะบนทางเท้าในช่วงเย็นด้วยครับ
พื้นที่: แขวงบางซื่อ เขตบางซื่อ กรุงเทพมหานคร